Марко Ганчев
На реката

chitanka.info

Оня ден на излет бяхме с Панчо.

Гледам, Панчо шари покрай вира —

кол забива, после втори, трети:

с колци всички вирове маркира.

А по колците, забити яко,

слага Панчо знаци с тебеширче.

— Панчо — викам, — ти комай бележиш

с номер всеки вир и всяко вирче?

— Вярно — казва, — кол забивам, тате,

после слагам номерче на ко̀ла.

Ами искам с нещо да помогна

всяка жаба да си знае гьола.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.